Document ID: 31978L0663

Padomes Direktīva
(1978. gada 25. jūlijs),
ar ko nosaka īpašus tīrības kritērijus emulgatoriem, stabilizatoriem, biezinātājiem un recinātājiem, kas paredzēti izmantošanai pārtikas produktos
78/663/EEK
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1974. gada 18. jūnija Direktīvu 74/329/EEK par dalībvalstu tiesību aktu tuvināšanu attiecībā uz emulgatoriem, stabilizatoriem, biezinātājiem un recinātājiem, kas paredzēti izmantošanai pārtikas produktos [1], kurā jaunākie grozījumi izdarīti ar Direktīvu 78/612/EEK [2], un jo īpaši tās 7. panta 1. punktu,
ņemot vērā Komisijas priekšlikumu,
tā kā saskaņā ar Direktīvas 74/329/EEK 6. pantu emulgatoriem, stabilizatoriem, biezinātājiem un recinātājiem jāatbilst īpašiem tīrības kritērijiem, kas noteikti atbilstoši minētās direktīvas 7. panta 1. punktam,
IR PIEŅĒMUSI ŠO DIREKTĪVU.
1. pants
Direktīvas 74/329/EEK 6. panta 1. punkta b) apakšpunktā minētie īpašie tīrības kritēriji ir izklāstīti šīs direktīvas pielikumā.
2. pants
Attiecībā uz vielām, kas pielikumā minētas ar numuru E 474 un E 477, Padome līdz 1981. gada 31. decembrim ar vienprātīgu lēmumu pēc Komisijas priekšlikuma var izdarīt vajadzīgos grozījumus pēc tam, kad Komisija ir veikusi izmeklēšanu.
3. pants
Dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības ne vēlāk kā 18 mēnešu laikā pēc tās paziņošanas. Par to dalībvalstis tūlīt informē Komisiju.
4. pants
Šī direktīva ir adresēta dalībvalstīm.
Briselē, 1978. gada 25. jūlijā

Labels: 3
17
16